Den 32-årige Karim Zaza har skrevet en 2-årig kontrakt med AaB. Målmanden kommer til AaB fra tyske Rot Weiss Essen. Her blev han i maj fritstillet, da klubben rykkede ud af 2. bundesligaen. Zaza kan derfor skifte transferfrit til AaB. AaB spiller på lørdag den første kamp i Toto Cuppen. Her bliver der dog ingen debut til Zaza. Han døjer stadig med eftervirkningerne fra en skulderskade. I stedet satser AaB på reservemålmand Kenneth Stenild i Toto kampene.

Referat:
Det bliver som ventet den tidligere Brøndby og FCK målmand Karim Zaza, som skal afløse Jimmy Nielsen i målet i AaB.